google/wiki40b huggingface dataset:
Musi

Musi er en sideelv til Krishna i delstaten Telangana i India. Musi har sitt opphav i åsene ved Anantagiri. Den flyter gjennom byen Hyderabad, der den deler gamlebyen fra den moderne storbyen, før den møter Krishna ved Wazirabad i distriktet Nalgonda. I 1920 ble det, som en del av flomkontrollarbeidet, anlagt et reservoar kalt Osman Sagar. Vannstanden har her avtatt i sommermånedene, blant annet på grunn av bruk av vann til avlinger, og sammen med kloakk og andre forurensninger har Musi blitt et miljøproblem for storbyen Hyderabad.
The Wailing Souls

The Wailing Souls er en reggaegruppe fra Trenchtown i Kingston på Jamaica. The Wailing Souls startet sin karriere på samme måte som The Wailers, og søkte veiledning og musikkundervisning av reggaeartisten Joe Higgs. Senere har bandet jobbet med mange av Jamaicas ypperste reggaemusikere, blant andre Sly Dunbar, Robbie Shakespeare og Earl «Chinna» Smith. Bandet har også spilt inn en rekke av sine album i Tuff Gong Studio på Jamaica, Bob Marleys platestudio.
The Wailing Souls' mest kjente sanger er «Bredda Gravlicious», «War» og «All Over the World». I 1993 fikk The Wailing Souls stor internasjonal oppmerksomhet etter at de laget musikken til Disneyfilmen Cool Runnings.
Suceava (fylke)

Administrativ inndeling

Fylket har fem municipiu, elleve byer og 96 comună.
Windsor Great Park

Windsor Great Park er en park syd for Windsor by. Parken ligger på grensen mellom grevskapene Berkshire og Surrey.
Parken ligger ved Windsor Castle, og den har gjennom århundrer vært et privat jaktområde for kongehusets medlemmer.

Hus i parken

Royal Lodge er kjent siden 1662. Huset var opprinnelig bolig for parkens viseinspektør (deputy ranger). Royal Lodge ble brukt av dronningmoren Elizabeth, tidligere hertuginne av York, fra 1931, og huset var hennes residens i 1952–2002. I 2003 leide hertug Andrew av York huset for en periode på 75 år. Fra 1999 til 2004 hadde det nærliggende Sunninghill House vært residens for Andrew av York.
Royal Chapel of All Saints er en kirke fra 1825. Kirken ligger mindre enn hundre meter fra Royal Lodge. Kirken er en uformell sognekirke for beboerne og de ansatte på Windsor Castle.
Cumberland Lodge er fra 1652. Siden 1947 har huset vært brukt av et veldedig fond. Tidligere var Cumberland Lodge tjenestebolig for inspektøren for parken (Ranger of Windsor Great Park). I 1936 holdt statsminister Stanley Baldwin og kong Edward VIIIs privatsekretær møter på Cumberland Lodge. Disse møtene banet vei for kongens abdikasjon senere samme år.
Pinacothèque de Paris

Pinacothèque de Paris er et kunstgalleri i Paris, Frankrike, med utstillingsplass for midlertidige utstillinger av kunst.
Kunstgalleriet åpnet 15. juni 2007 i Place de la Madeleine 28 i 8. arrondissement i Paris, Frankrike. Det var tidligere huset i Rue de Paradis 30 i 10. arrondissement, hvor en utstilling av Picassos verk ble avholdt høsten 2003. Galleriet er finansiert med private midler og organiserer utstillinger. Det finnes ingen permanent kunstsamling.
Bygningens arkitekt var Lawrence Guinamard-Casati. Det var eid av Credit Agricole og innbefatter omtrent 2000 m² over tre etasjer.
Delmas

Delmas (haitisk: Dèlma) er en forstad til hovedstaden i Haiti, Port-au-Prince. Byen hadde i 2012 en beregnet folkemengde på 377 199.
Delmas danner sammen med Port-au-Prince, Pétionville og Carrefour det såkalte Aire Métropolitaine.
Hideto Suzuki

Japans herrelandslag

Hideto Suzuki spilte én landskamp for Japans herrelandslag.
Skåre (Värmland)

Skåre er et tettsted i Karlstad kommune i Värmlands län i landskapet Värmland i Sverige. Det ligger cirka ti kilometer nord for Karlstad. I 2010 hadde tettstedet 5 402 innbyggere.
Stephenville (Texas)

Stephenville er en by i den amerikanske delstaten Texas med et areal på 26 km² og en folkemengde på 14 921 innbyggere (2000). Stephenville er sete for Tarleton State University og administrativt sete i Erath County.
Skal vi danse (sesong 12)

Den 12. sesongen av Skal vi danse hadde premiere 27. august 2016. Dommerpanelet for den tolvte sesongen bestod av Trine Dehli Cleve, Egor Filipenko, Merete Lingjærde og Tore Petterson. Programledere var Katrine Moholt og Samuel Massie.
Argyraspodes argyraspis

Utseende

En liten til middelsstor (vingespenn 32-45 millimeter) dagsommerfugl. Oversiden er oransje med svarte ytterkanter, langs kanten med små, hvite flekker.
På undersiden er bakvingen og den ytre delen av forvingen grå med hvite flekker, den indre delen av forvingen er oransje.
Bakvingen har to korte stjerter.

Levevis

Arten er knyttet til den unikt sørafrikanske naturtypen karoo. Den er en rask flyger som fly lavt og ofte setter seg med lukkede vinger. Hannene søker til forhøyninger i terrenget (såkalt hilltopping). Begge kjønn besøker gjerne blomster. Larvenes næringsplante er ukjent for denne sjeldne arten.

Utbredelse

Denne arten er utbredt i Sør-Afrika og Botswana.
Gregor V

Bakgrunn

Han var den annen sønn av Otto av Wormsgau (fra 978: hertug Otto av Kärnten) og hans hustru Judith von Kärnten, og sønnesønn av keiser Otto den store.
Bruno ble utdannet i Worms av erkebiskop Willigis av Mainz; en annen lærer var Johannes Philagathos.

Prest

Han virket først som kapellan i Worms, då ledsaget han i 996, som kongelig hoffkapellan, sammen med erkebiskop Willigis og biskop Hildebold, sin frende kong Otto III på hans reise til Roma. Pave Johannes XV hadde bedt kongen om hjelp ,ot den romerske byadel. Før de kom frem, fikk de bud om pavens død.

Pave

Han etterfulgte Johannes XV som pave bare 24 år gammel. Han var husprest hos sin fetter keiser Otto III, som foreslo ham som pave.
Gregor V var den første tyske paven. (Noen ganger fremheves pave Bonifatius II (530–532) som første tyske pave, men han var egentlig østgoter.)
Han valgte som pavenavn et navn som ikke gikk igjen i hans egen slekt, men et som skulle minne om «den mest kjente av mine forgjengere». Den han hadde i tankene var med sikkerhet pave Gregor den store.
Politisk var han lojal mot keiseren og gav mange ekstraordinære privilegier til kirker og klostre i det tysk-romerske rike. En av hans første handlinger som pave var å krone Otto til keiser 21. mai 996. Sammen holdt de en synode noen få dager etter Ottos kroning, hvor Arnulf fikk tilbake bispedømmet Reims, og Gerbert(den fremtidige pave Sylvester II) ble fordømt som inntrenger. Robert II av Frankrike, som hadde insistert på sin rett til selv å utnevne biskoper, ble tvunget til å gi seg.
Under sin siste tid fremstod Gregor som svært sterkt avhengighetsforhold til det tyske kiserdømme.
Gregor V døde brått i en alder av 27 år, og ikke uten at det gav opphav til mistanker om at en forbrytelse lå bak, den 18. februar 999. Etter alt og dømme døde han sv malaria, at han skulle ha blitt forgidtet er usannsynlig.
James Gandolfini

Karriere

Gandolfini var sønn av italienske foreldre og startet sin skuespillerkarriere i New York. Han debuterte på Broadway i 1992 i det kjente stykket Sporvogn til begjær sammen med Jessica Lange og Alec Baldwin.
Gandolfini filmdebuterte 1992 i A Stranger Among Us hvor han hadde en mindre birolle. På film huskes han kanskje best fra rollen som brutal mafia-lakei i True Romance (1993), og som snuff-film-produsenten Eddie Poole i 8MM (1999). En sentrale rolle hadde han også i grøsseren Fallen (1998), action-komedien The Mexican (2001) og krim-thrilleren The Juror (1996). Andre filmer som kan nevnes er The Last Castle (2001), Terminal Velocity (1994) og Crimson Tide (1995).

The Sopranos

Det var først fra 1999 Gandolfini for alvor ble kjent, og da på grunn av rollen som Tony Soprano i den kjente TV-serien The Sopranos, ble sendt i en rekke land. Her spiller han «mafia-bossen» Anthony «Tony» Soprano. Privat må han hanskes med familiekrangler og være en god ektemann og far. I tillegg er han i en midtlivskrise og går derfor til psykolog. På jobben må han klare å holde rivaliserende gjenger unna, passe på at «gutta» hans samler i nok penger og være forsiktig på grunn av myndighetene som er i hælene på han.

Personlig liv

Utover film- og TV-karrieren var Gandolfini kjent som en stor fan av motorsykler, og eide selv en Harley Davidson og en Vespa scooter.
Gandolfini døde av hjerteinfarkt 19. juni 2013 under et ferieopphold i Roma.
Militærdoktrine

Definisjon

NATO's definisjon av doktrine, som brukes uendret av mange medlemsland, er:
"Grunnleggende prinsipper som veileder de militære styrker sine handlinger i støtte av målene. Det er autoritativ, men krever vurderinger i  gjennomføringen av programmet".

Forsvarets fellesoperative doktrine

Norske sikkerhets- og forsvarspolitiske rammer og bruken av norske militære styrker. En norsk doktrine skal også ivareta nasjonale særtrekk, beskrive forhold som ikke dekkes i NATO.
Guatemalas riksvåpen

Guatemalas riksvåpen i sin nåværende form stammer fra 1968, og viser nasjonalfuglen quetzal sammen med en åpen pergamentrull der datoen for Sentral-Amerikas frigjøring fra Spania, 15. september 1821, er innskrevet. Fuglen og pergamentrullen er satt over korslagte rifler og sverd, det hele innrammet av korslagte laurbærgrener. Quetzalen regnes som et frihetssymbol, mens riflene skal stå for forsvarsvilje. Sverdene representerer ære og laurbærgrenene seier.
Riksvåpenet forekommer også i Guatemalas flagg.
Minotauros (roman)

Minotauros er en roman av den norske forfatteren Tor Åge Bringsværd, utgitt i 1980.
Romanen er en nyskriving av myten om Minotauros, menneskeoksen som blir sperret inne i labyrinten av Kong Minos. Bringsværd forteller historien dels fra ingeniøren Daidalos synsvinkel, og dels fra det ensomme monsterets side.
Romanen blir sammen med den foregående romanen Pinocchio-papirene og etterfølgeren Ker Shus noen ganger oppfattet som en trilogi.
Bjarne Thorleif Larssen

Liv og virke

Larssen tok instrumenteksamen i divisjonsmusikken (musikkinspektøreksamen) i 1934. I årene 1934-1936 studerte han orgel hos Arild Sandvold, musikkteori og komposisjon hos Fartein Valen samt dirigering ved Musikkonservatoriet i Oslo. Han studerte i tillegg dirigering hos Harald Heide i årene 1943-1945 og hadde kortere studieopphold i København (1946 og 1952), Paris og Berlin (1937) og Stockholm (1951 og 1962).
Med unntak av en periode som oboist i Musikkselskapet Harmonien i årene 1942-1945 hadde Larssen hele sin karriere i divisjonsmusikken. Han begynte som militærmusiker i 3. divisjons musikkorps i 1928 hvor han ble værende fram til 1940. Fra 1946 til 1957 var han sjef for 1. divisjons musikkorps i Halden, og i 1957 ble han sjef for Forsvarets Stabsmusikkorps og samtidig sjef for samtlige divisjonskorps i Forsvaret. 
I 1960 ble Larssen ansatt som konsulent for janitsjarmusikk i NRK. Larssen var også komponist og skrev en rekke arrangementer for korps.

Annet

Fartein Valen dedikerte sin fiolinkonsert til sin «kjære elev Bjarne Th. Larssen». Valen spurte Larssen om han heller skulle skrive konserten som en obokonsert, men Larssen insisterte på at konserten burde være en fiolinkonsert som Valen opprinnelig hadde tenkt.
Polyrhaphidini

Utseende

Middelsstore, grå-brunspraglete trebukker. Dekkvingene har skarpt rettvinklede "skuldre" og har en god del små, opphøyde knøler, i alle fall i den fremre delen. Hos noen av artene er noen av disse knølene utviklet til skarpe pigger.

Levevis

Som de fleste andre trebukker borer larvene i ved.

Utbredelse

Gruppen er utbredt i Mellom- og Sør-Amerika (Polyrhaphis) og Afrika (Eudryoctenes).
Shanbei

Shanbei 陝 北 (pinyin: shǎnběi), også stavet Shaanbei er en region i den nordligere del av provinsen Shaanxi i Kina. Byen Yan'an ligger her.
Regionen er blant annet kjent for sin distinkte folkesang.
Ettersom området var det kommunistiske kjerneområde i annen den av 1930-årene og tidlig i 1940-årene, tiltrekker det seg nå (2007) en god del «Rød turisme».
Perfect Gift Plan

Perfect Gift Plan er et pyramidespill opprettet i USA i 2002.
Selskapet markedsfører seg selv som en måte å tjene penger på ved at personer i et nettverk gir pengegaver til hverandre. Fordi dette i seg selv ikke genererer noen verdiskaping, er rekruttering av nye medlemmer eneste måten å tilføre kapital til systemet. Konseptet rammes derfor av forbudet mot pyramidespill i de fleste land.
Perfect Gift Plan etablerte seg i Norge i 2010, og det oppgis også av norske medlemmer at inntektene er fritatt for skatt siden gaver ikke er skattepliktige. I alle tilfeller der slike gaveklubber har blitt rettslig prøvd, har man imidlertid konkludert med at slike inntekter er skattepliktige. Årsaken til dette er at dersom en pengetransaksjon mellom to personer skal kunne regnes som en gave, betinger det at det ikke finnes noen form for vederlag eller rettighet som gjenytelse.
Byasa dasarada

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Byasa dasarada tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Umba (elv i Russland)

Geografi

Elva kommer fra innsjøen Umbozero, som ligger mellom fjellene i Khibiny og Lovoziorskije Tundry på Kolahalvøya, 100 km nordøst for Kandalaksja. Derfra renner den mot sør, gjennom et landskap preget av skog og åser.  Elva veksler mellom stryk og mere rolige partier, og den renner gjennom flere innsjøer, hvorav den største er Kanozero.
Umba løper ut av Kanozero gjennom to separate utløp, rundt 5 km fra hverandre.  Utløpene kalles Kitsa og Rodvinga, og det siste deler seg etter noen kilometer på nytt og danner ennå et elveløp, kalt Nizma.  Kitsa og Rodvinga løper sammen igjen i sjøen Pontsjozero.  Herfra kalles elva igjen for Umba, og møtes av elveløpet Nizma et par kilometer lengre nedover elva. 
Elva løper ut i Kandalaksjabukta i Kvitsjøen ved byen Umba.  
Den største sideelven er Vjala, som kommer fra Vjalozero og løper sammen med Umba 15 km før utløpet i havet.

Fiske

Umba er kjent som ei meget god lakseelv.  Sammen med Varzuga var Umba den første elva på Kolahalvøya som ble gjort tilgjengelig for fisketurisme for utenlandske kunder tidlig på 1990-tallet, og infrastruktur og innkvartering for turister er bygget opp langs elva for å møte denne etterspørselen.
I de siste år har imidlertid antallet laks gått sterkt tilbake, på grunn av ulovlig fiske fra lokalbefolkningen, forårsaket av en arbeidsledighet på opp mot 90% i kommunesenteret Umba, og forverret av det faktum at det går kjørbare veier langs hele elva, slik at den er lett tilgjengelig.
Umba brukes også til tømmerfløting.
Proletariat

Historie

Begrepet proletariat stammer fra latin, og det latinske ordet prōlētārius betyr «en som lager avkom». Romerne brukte det om borgere som var for fattige til å bli omfattet av militærtjenesten. En utbredt oppfatning var at det viktigste bidraget prōlētāriī gjorde for den romerske staten var å oppdra barn. Disse barn kunne bli neste generasjon romerske borgere som skulle forsvare byen og erobre nye territorier.
I moderne tid blir begrepet vanligvis brukt om lønnsarbeidere som ikke eier noen form for kapital, og som tjener så vidt nok til livets opphold.

Marxistisk teori

Begrepet proletar ble brukt av Karl Marx som beskrivelse av dem som utelukkende hadde muligheter for å skaffe seg sine fornødne gjennom å selge sin egen arbeidskraft. Om disse mente han, at de ville komme til å gjøre revolusjon og skape et sosialistisk samfunn som han mente ville være et proletariatets diktatur.
Karl Holl

Bakgrunn

Karl Holl studerte filosofi og evangelisk teologi ved Tübinger Stift, hvor han ble repetent i 1891. Fra 1894 var han vitenskapelig medarbeider ved Det prøyssiske vitenskapsakademiet, etter påskyndelse av Adolf von Harnack. I 1896 ble han habilitert ved Universitetet i Berlin.

Teologisk virke

I 1901 ble han utnevnt til ekstraordinær professor i kirkehistorie ved Universitetet i Tübingen. Fra 1906 var han ordinær professor i Berlin. Fra 1912 til 1926 var han dessuten efor ved Johanneum i Berlin. Han var Adolf von Harnacks etterfølger. 
Karl Holls teologiske utvikling var preget av Tübingerskolen, som utgikk fra Ferdinand Christian Baur. Han offentliggjorde tallrike undersøkelser over Martin Luther, som fremdeles regnes som betydningsfulle. Holl tolket Luthers religions- og gudsforståelse som «samvittighetsreligion» og utløste en «Luther-renessanse». Han stilte den såkalte rettferdiggjørelseslæren tilbake i teologiens sentrum. Hans arbeider regnes blant de viktigste bidragene til Luthersforskningens renessanss omkring 1917. Han tilhørte den nasjonalkonservative skolen og løftet frem Luther som symbol for den irrasjonelt ubendige og urtyske ånd. 
Holls første vitenskapelige storverk var Die Sacra parallella des Johannes Damscenus (1896). Dette ble fulgt av omfattende undersøkelser om den gamle kirke, noe som førte til studier i russisk fromhetsliv (arbeider om Lev Tolstoj med mere). I Urchristentum und Religionsgeschichte (1925) har Holl samlet resultatene av årslang forskning. Verket vitner om hans evne å i kunskapsstoffets mangfold finne de viktigste motiver. Holls forskning er av betydning både i idéhistorisk og filologisk henseende. Hans filologisk-historiske prestasjoner fremtrer i Enthusiasmus und Bussgewalt beim griechischen Mönchtum (1898), Amphilochius von Ikonion (1904) med flere. 
Rudolf Bultmann kritiserte Holls Urkristendom og religionshistorie, og satte spørsmålstegn ved Holls tese at urkristendommen stod for en ny gudsforestilling. Bultmann hevdet at det istedet dreide seg om en kontinuitet mellom Det gamle og Det nye testamente.

Utmerkelser

Holl ble opptatt som medlem av Det prøyssiske vitenskapsakademiet i 1914.
Skjellbukparadisfugl

Biologi

Arten trives i subtropisk- og temperert regnskog, inkludert i eviggrønn skog med inntil én kilometer avstand til regnskog.
Skjellbukparadisfuglen er en ganske stor paradisfugl, med svakt nedoverbøyd halvlangt nebb og relativt kort stjert. Hannen, som har gjennomgående mørk fjærdrakt med grønn stjert og grønnblå iriserende skalle, stupe og overbryst, sort mellombryst og grønn underside, blir omkring 30 cm lang og veier typisk cirka 134–155 g. Hunnen, som har gråbrun overside og hvit underside ispedd gråbrune spetter, blir cirka 29 cm lang og veier typisk 86–112g.

Taksonomi

L. paradisea, som tidligere var klassifisert til slekten Ptiloris, har sammen med intercedens, victoriae og magnifica i senere tid blitt samlet til Lophorina. Dette har samlet de såkalte rifleparadisfuglene i én slekt. Disse regnes av og til som et artskompleks. Arten har ifølge NNKF per 12. april 2017 ikke et offisielt norsk navn.
Trondheim Triatlon 2017

Trondheim Triatlon 2017 ble arrangert 27. august 2017.
Kongsnegl

Utseende

Kongsnegl er 10 – 11 centimeter lang. Skallet er kraftig spiralformet og har en skulpturert overflate. Kroppen er lys med mørkere runde flekker. 
Snegler i saltvann tilhører forgjellesneglene og har en renneformet utvekst i skallåpningen, som har forbindelse med ånderøret.

Levevis

Kongsnegl lever i havet (saltvann), fra fjæra-1200meters dyp, som rovdyr på andre bunnlevende dyr.  
Kongsnegl  er også enkjønnet, enten hanner eller hunner. Hunnen legger egg i gelékapsler. En kapsel kan inneholde opptil 1 000 egg. Hver hunn kan legg ca. 2 000 slike eggkapsler, men bare et fåtall lever opp til voksne snegler. Kapslene er klebrige og legges på samme plass i en gruppe. I hver av kapslene klekkes om lag 30 av eggene, resten er næringsegg, og nistepakke eller mat til de andre. Senere spiser embryonene hverandre slik at det til slutt er bare ca. 10 små snegler på 1-2 cm. lengde. Disse forlater så eggkapslen.
Rådet for norsk utviklingshjelp

Rådet for norsk utviklingshjelp var et norsk statlig organ og en del av det offisielle bistandsapparatet. Det ble opprettet av Stortinget 1. januar 1984 og nedlagt i 1988. Rådet var underlagt Departementet for utviklingshjelp. Det bestod av 20 medlemmer oppnevnt av Departementet for utviklingshjelp.
Trachymela

Utseende

Middelsstore, bredt ovale, halvmatte, rødlige til svarte bladbiller. Kroppsformen er litt flat.

Levevis

Artene lever på busker og trær i myrtefamilien.

Utbredelse

Slekten er utbredt naturlig i Australia og Ny-Guinea, den forekommer også innført en del andre steder.
Gov-Sümber

Gov-Sümber er en av Mongolias 21 provinser.
Your Time Hasn't Come Yet, Baby

«Your Time Hasn't Come Yet, Baby» er en amerikansk filmsang, skrevet av Joel Hirschhorn og Al Kasha. Den ble fremført av Elvis Presley i filmen Speedway fra 1968. Steve Grayson (Presley) sang «Your Time Hasn't Come Yet, Baby» til Ellie Esterlake (barneskuespilleren Victoria Paige Meyerink).
Presley spilte den inn i MGM Sound Stage, Hollywood, 20. juni 1967. Sangen ble utgitt på LP-platen Speedway (RCA Victor LSP 3989 (stereo) og RCA Victor LPM 3989 (mono)) i mai 1968. MGM-produsent var Jeffrey Alexander.

Norsk versjon

Lasse Hovd har skrevet en norsk tekst. På norsk bærer den tittelen «Jeg vet at din dag vil komme».
Fluetjern

Fluetjern (cirka 93 daa) er ei evje (tjern) som er tilknyttet Ådalselva og inngår i Ådalselva naturreservat. Den ligger på vestbredden av elva, vis-a-vis Hen i Ringerike kommune, Buskerud. Motorferdsel er ikke tillatt i tjernet. Ådalselva naturreservat med Fluetjern inngår i Tyrifjorden våtmarkssystem IBA.
Matagorda (Texas)

Matagorda er en census-designated place i Matagorda County, nær utløpet av Colorado River på kysten av Texas i USA. I 2010 var befolkningen på 503. Matagorda først og fremst et turistmål. Her er det 23 miles (37 km) strender som kan nås med kjæøretøyer og enda flere man kan nå med båt. Matagorda er endepunkt for State Highway 60 og begynnelsen av Farm to Market Road 2031, som krysser Intracoastal Waterway og fører til Mexicogolfen.

Historie

Matagorda er det tredje eldste by i Texas. Den ble etablert i 1827 da Stephen F. Austin fikk tillatelse fra den meksikanske regjering til å bygge en by for å beskytte ankommende nybyggere. Elias R. Wightman, som var en avStephen F. Austins tidlige  surveyors, dro til Matagorda i 1829 med 60 immigrerende settlere.
Marlen Ferrer

Bibliografi

Korstogene, sakprosa for barn, 2013 (Cappelen Damm)
Norgeshistorien i 25 ting, medforfatter, sakprosa for voksne, 2013 (Cappelen Damm)
De bortkomne, roman, 2015 (Gyldendal)
Krater, roman, 2017 (Gyldendal)
HMS «Imperial»

HMS «Imperial» var en av de ni destroyerne som ble bygget for Royal Navy i løpet av 1930-årene. Hun ble senket av HMS «Hotspur» i 1941, etter at hun hadde blitt lammet av italienske bombefly.